Diari Oficial de la Generalitat Valenciana


Sumari del DOGV 9222, del 24-11-2021 (2021/11339)

Informació pública de la part dispositiva de la sentència dictada en el recurs de cassació número 218/2020, en relació amb l'aprovació definitiva del projecte d'ocupació directa per a obtindre els terrenys necessaris per a l'execució de la zona verda ZV-QL/020 del sector 13-SU-R del Pla general d'ordenació urbana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9222

Data del DOGV
:   24-11-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/11536


Data del document
:   03-11-2021

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Informació pública de la part dispositiva de la sentència dictada en el recurs de cassació número 218/2020, en relació amb l'aprovació definitiva del projecte d'ocupació directa per a obtindre els terrenys necessaris per a l'execució de la zona verda ZV-QL/020 del sector 13-SU-R del Pla general d'ordenació urbana. [2021/11354]  
La Sala Contenciosa Administrativa del Tribunal Suprem, secció 5, en data 29 d'abril de 2021, ha dictat la Sentència núm. 584 en interlocutòries del recurs de cassació 218/2020, la part dispositiva de la qual és la següent:  
  
«Primer. Fixar com a criteri interpretatiu aplicable a la qüestió que va precisar la interlocutòria d'admissió el reflectit en el fonament de dret sisé d'aquesta sentència.  
Segon. Ser pertinent el recurs de cassació interposat per Ángel Masoliver Forés (com a successor processal d'Adela Forés Terradas) contra la Sentència del 18 d'octubre de 2019, dictada en el recurs d'apel·lació núm. 141/208, per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana, sentència que, en conseqüència, es casa i s'anul·la.  
Tercer. Estimar el recurs d'apel·lació núm. 141/2018 interposat per la representació processal d'Adela Forés Terradas contra la Sentència del 16 de novembre de 2017, dictada pel Jutjat Contenciós Administratiu núm. 2 de Castelló de la Plana en el recurs contenciós administratiu núm. 236/2012, sentència que es revoca i, en el seu lloc, amb estimació d'aquest recurs contenciós administratiu, ha d'anul·lar i anul·la l'actuació administrativa que constituïa el seu objecte -acord de la Junta de Govern Local de l'Ajuntament de Castelló de la Plana de 22 de desembre de 2010, pel qual s'aprova definitivament el Projecte d'ocupació directa per a obtindre els terrenys necessaris per a l'execució de la Zona Verda ZV-QL/020 del sector 13-SU-R del Pla general d'ordenació urbana de Castelló de l'any 2020, confirmat en reposició per acord de 18 de gener de 2013, i l'actuació material d'ocupació dels terrenys duta a terme per aquest Ajuntament-, reconeixent el dret de la part actora a obtindre la restitució dels terrenys indegudament ocupats i, en cas d'impossibilitat, a obtindre una indemnització substitutòria i, si és el cas, pels prejuís que hagen sigut degudament justificats que es determinaran en execució de sentència.  
  
Quart. Sense imposició de les costes causades en aquest recurs de cassació.»  
  
La qual cosa es publica als efectes de l'article 107.2 de la Llei 29/1998, de 13 de juliol, reguladora de la jurisdicció contenciosa administrativa.  
  
Castelló de la Plana, 3 de novembre de 2021.- La cap de la Secció d'Ordenació i Gestió Urbanística i Territorial: Consuelo Leal Jiménez.